b'\n_START_ARTICLE_\nStatlig h\xc3\xb8gskole\n_START_PARAGRAPH_\nStatlig h\xc3\xb8gskole eller statlig h\xc3\xb8yskole er en betegnelse p\xc3\xa5 en type institusjoner innen h\xc3\xb8yere utdannelse i Norge og Sverige.\n_START_SECTION_\nNorge\n_START_PARAGRAPH_\nI Norge er denne typen institusjoner et resultat av H\xc3\xb8gskolereformen i 1994, der 98 mindre statlige og frittst\xc3\xa5ende h\xc3\xb8gskoler, blant annet de tidligere s\xc3\xa5 kjente distriktsh\xc3\xb8gskolene, de pedagogiske h\xc3\xb8gskolene, de helsefaglige h\xc3\xb8gskolene, ingeni\xc3\xb8rh\xc3\xb8gskolene, sosialh\xc3\xb8gskolene og andre mer spesialiserte yrkesfaglige h\xc3\xb8gskolene, ble sl\xc3\xa5tt sammen til 26 st\xc3\xb8rre enheter med virkning fra 1. august 1994. I tillegg kommer Samisk h\xc3\xb8gskole som ble opprettet i 1989.\n_START_SECTION_\nH\xc3\xb8gskoler blir universitet\n_START_PARAGRAPH_\nFlere av de statlige h\xc3\xb8gskolene har ambisjoner om \xc3\xa5 bli oppgradert til universitet. S\xc3\xa5 langt har H\xc3\xb8gskolen i Stavanger, H\xc3\xb8gskolen i Agder og H\xc3\xb8gskolen i Bod\xc3\xb8 blitt universitet etter at b\xc3\xa5de styret i NOKUT og regjeringen har godkjent h\xc3\xb8gskolenes s\xc3\xb8knader. Flere skoler har satt i gang arbeid s\xc3\xa6rlig p\xc3\xa5 forskningssiden for \xc3\xa5 kunne bli vurdert for dette._NEWLINE_Fire h\xc3\xb8gskoler har i dag rett til \xc3\xa5 tildele doktorgrad. En viktig del av H\xc3\xb8gskolereformen var at de statlige h\xc3\xb8gskolene skulle bruke mer tid og ressurser p\xc3\xa5 forskningsarbeid.'